**Thomas Johnstone Lawrence** (\* 14. máj 1940, Dailly, Ayrshire, Škótsko – †10. január 2018, Warrington, Cheshire, Anglicko) bol škótsky profesionálny futbalista, ktorý od 50. do 70. rokov 20. storočia hral ako brankár za Liverpool a Tranmere Rovers. Lawrence hral za Liverpool 14 rokov, odohral viac ako 300 ligových zápasov a v 60. rokoch hral v troch reprezentačných zápasoch za Škótsko.

Klubová kariéra
---------------

### Liverpool, 1957-1971

Ako 17-ročný Lawrence podpísal zmluvu s Liverpoolom pod vedením Phila Taylora v roku 1957. 27. októbra 1962 debutoval V prvom tíme pod vedením trénera Billa Shanklyho pri prehre 1:0 s West Bromwich Albion na štadióne Hawthorns. 17. novembra vychytal svoje prvé čisté konto, pri výhre Liverpoolu 5:0 proti Leyton Orient.

Lawrence si v tejto sezóne udržal dres s číslom 1 a odohral 35 zápasov, vrátane 6 zápasov v FA Cupe, kde v roku 1963 skončil Liverpool v semifinále po prehre 1:0 v zápase proti Leicester City. 

Liverpool skončil vo svojej prvej sezóne v prvej divízii na 8. mieste, zatiaľ čo ich mestský rival Everton vyhral ligový titul v sezóne 1962/63. V nasledujúcej sezóne odohral Lawrence 40 ligových zápasov zo 42 možných a odohral aj 5 pohárových zápasov. Liverpool vyhral v sezóne 1963/64 ligový titul, štyri body pred Manchestrom United.

V sezóne 1964/65 Lawrence a Liverpool nedokázali zopakovať úspechy z predchádzajúcej sezóny, keď skončili na 7. mieste a celých 17 bodov za víťazným Manchestrom United. Po pohárovej jazde sa však Liverpool dostal do finále FA Cupu v roku 1965, kde čelil Leeds United na štadióne Wembley. Pre Liverpool to bolo prvé finále FA Cupu od roku 1950 a nikdy predtým klub túto trofej nevyhral. Obidva tímy inkasovali počas svojej cesty do finále iba dva góly. V riadnom hracom čase gól nepadol a tak zápas smeroval do predĺženia. Po 3 minútach predĺženia otvoril skóre Liverpoolu Roger Hunt, no vedenie trvalo len 2 minúty, keď vyrovnávajúci gól strelil Billy Bremner. V 113. minúte sa Ian St John gólovo presadil hlavou a Liverpool tak získal prvý titul v FA Cupe.

Lawrence sa tešil väčšiemu úspechu v nasledujúcej sezóne, keď The Reds opäť našli svoju ligovú formu a vyhrali titul v sezóne 1965/66 o 6 jasných bodov nad Leedsom. Lawrenceova forma bola veľmi dobrá, mal dobrú dôslednosť a odolnosť a počas ôsmich rokov vynechal iba niekoľko zápasov. Vyslúžil si milujúcu prezývku *Lietajúce prasa,* pretože sa dokázal dobre hádzať okolo pokutového územia napriek tomu, že vážil viac ako 89 kíl.

Lawrence odrazil výzvu dospievajúceho brankára Raya Clemencea, keď mladík prišiel do klubu zo Scunthorpe United v roku 1967, ale Liverpool pre starnúci káder začal upadať. Hoci Lawrence nebol najstarší, bol ihneď odstránený z tímu v prospech Clemenca po prehre 1:0 v 6. kole FA Cupu proti Watfordu v roku 1970. Spolu s Lawrencom boli z kádra odstránení aj hráči Ron Yeats a Ian St John. 

Lawrence hral za Liverpool už len raz a to 26. apríla 1971 proti Manchestru City pri remíze 2:2 na Maine Road.

Neskoršie roky a smrť
---------------------

Po odchode z profesionálneho futbalu sa Lawrence vrátil sa k práci v Rylands, čo bol výrobca káblov. 

Vo februári 2015 mal Lawrence neúmyselne na ulici rozhovor s novinárom BBC Stuartom Flindersom, ktorý sa pýtal starších ľudí, či si pamätajú na zápas piateho kola FA Cupu medzi Liverpoolom a Evertonom v sezóne 1966/67. Lawrence s úsmevom odpovedal: "Áno, pamätám si. Hral som v ňom. Bol som brankárom Liverpoolu."

Lawrence zomrel 10. januára 2018 vo Warringtone vo veku 77 rokov.

Úspechy
-------

### Liverpool

* Foootball League First Division: 1963/64, 1965/66
* FA Cup: 1965
* FA Charity Shield: 1964 (zdieľaný), 1965 (zdieľaný), 1966

Referencie
----------

1. ↑
2. 1 2   *Tommy Lawrence: former Liverpool and Tranmere goalkeeper dies* [online]. BBC Sport, 10 January 2018. Dostupné online.
3. ↑   *HALL OF HEROES: Liverpool legend Tommy Lawrence* [online]. warringtonguardian.co.uk, 31 December 2015. Dostupné online.
4. ↑   *RIP Tommy Lawrence* [online]. 10 January 2018. Dostupné online.
5. ↑   *Rylands Brothers* [online].. Dostupné online.
6. ↑   *BBC reporter accidentally interviews former Liverpool keeper* [online]. BBC News. Dostupné online.
7. ↑   *RIP Tommy Lawrence* [online]. 10 January 2018. Dostupné online.
8. ↑  PRENTICE, David. *Legendary Liverpool goalkeeper Tommy Lawrence has passed away* [online]. Liverpool Echo, 2018-01-10, [cit. 2023-10-16]. Dostupné online. (po anglicky)
9. ↑  Vallance, Matt. Obituary: Tommy Lawrence, goalkeeping stalwart of Bill Shankly's great Liverpool side. *The Scotsman*, 13 January 2018. Dostupné online [cit. 2019-05-30].

Zdroj
-----

*Tento článok je čiastočný alebo úplný preklad článku Tommy Lawrence na anglickej Wikipédii.*